Abdullah al-Haj

Abdullah al-Haj (s. 30. heinäkuuta 1959 Pekan, Pahang, Malaijan liittovaltio) on Pahangin sulttaani ja Malesian kuudestoista kuningas. Sulttaani Abdullah nimitettiin Malesian kuninkaaksi 31. tammikuuta 2019, vain kaksi viikkoa sen jälkeen kun hänet oli asetettu Pahangin sulttaanin virkaan. Abdullah peri Pahangin sulttaaniuden isältään Ahmad Shahilta, joka luopui vallasta poikansa hyväksi. Malesian kuninkaanviran kiertojärjestyksen mukaan Pahangin sulttaanista tuli maan kuningas Kelantanin sulttaani Muhammadin luovuttua kruunusta. Ahmad Shah oli toiminut Malesian kuninkaana vuosina 1979–1984, eikä hän heikon terveytensä vuoksi enää halunnut ottaa kuninkaanvirkaa vastaan.

Lähteet

Aiheesta muualla 

Malesian kuninkaat
Pahangin sulttaanit
Vuonna 1959 syntyneet
Elävät henkilöt